text: Ribe-Esbjerg slog ubesejrede Aalborg
  20 oktober 2016 kl. 06.37
  Ribe-Esbjerg blev onsdag aften det første hold, der i denne sæson besejrede Aalborg Håndbold. Sejren blev på 26-24 efter, at Ribe-Esbjerg mod slutningen længe førte med fem mål.
  På intet tidspunkt i kampen var Aalborg foran. Det tætteste de kom, var uafgjort ved stillingerne 20-20 og 21-21.
  Ribe-Esbjerg har nu vundet fire og tabt tre kampe indtil videre i denne sæson og indtager femtepladsen i ligaen med otte point.
  - Vi spiller en rigtig god håndboldkamp i begge ender. Vi dækker godt op og spiller klogt i angrebet. Vi har et solidt fundament. Vi har måske ikke de store stjerner, men vi har folk, der rykker sammen i bussen og går i krig for hinanden,
  siger cheftræner Claus Uhrenholt til Ribe-Esbjergs hjemmeside.
  Ribe-Esbjerg spiller igen lørdag kl. 16 i Invactor Arena i Ribe mod GOG.
  